laion/Wikipedia-Exotic huggingface dataset:
כריסטיאן וילהלם פון דוהם

כריסטיאן וילהלם פון דוהם (בגרמנית: Christian Wilhelm von Dohm,‏ 11 בדצמבר 1751–29 במאי 1820) היה עורך דין, דיפלומט, היסטוריון, סופר פוליטי ופקיד ממשלתי פרוסי. ידוע בשל חיבורו פורץ הדרך על תיקונם האזרחי של היהודים (Über die bürgerliche Verbesserung der Juden). הוא דגל באמנציפציה ליהודים ברוח הנאורות וקידם אותה ברחבי אירופה. נולד בעיר למגו ב-1751. אביו, וולרד לודוויג וילהלם, ששימש ככומר המקומי, מת כשכריסטיאן היה בגיל 7 והוא התחנך בעיקר על ידי אמו אן אליזבת. בין השנים 1768–1773 למד משפטים באוניברסיטת לייפציג ולאחר מכן, בין 1774 ל-1776 באוניברסיטת גטינגן. בספטמבר 1776 מונה לפרופסור לכלכלה ולסטטיסטיקה. בשנת 1779, מונה לעובד המדינה הפרוסית כארכיונאי ובשנת 1780 נישא לאנה הנרייטה אליזבת הלבינג. בשנת 1783 החל לעבוד במשרד החוץ הפרוסי, ובשנת 1786 קיבל תואר אצולה מפרידריך וילהלם השני, מלך פרוסיה. בין השנים 1808–1810 שימש כשגריר ממלכת וסטפאליה בדרזדן. דוהם ידוע בעיקר בשל חיבורו פורץ הדרך על תיקונם האזרחי של היהודים (Über die bürgerliche Verbesserung der Juden) שפרסם ב-1781. בחיבור זה הגה לראשונה את האמנציפציה ליהודים שהתהוותה בשנים שלאחר מכן. כתיבת החיבור באה בעקבות בקשת סרף בר, יהודי מאלזס, ממשה מנדלסון לכתוב עדות על אפיים החיובי של היהודים, מנדלסון השיב כי מוטב יהיה כי הוגה לא-יהודי יכתוב על כך והפנה אותו לדוהם. בעקבות פניית סרף בר ומנדלסון, כתב דוהם את המאמר. במאמר טען דוהם כי אין מניעה כללית שהיהודים יהיו אזרחים טובים במדינה, אלא רק בעיות מקומיות שנבעו בעיקר מהתקנות כנגדם. הוא הוסיף גם שרצוי להשאיר בידיהם את החופש לדון על פי דיניהם, לרבות את הזכות להחרים ולנדות את בני הקהילה לפי הצורך. עם זאת, הסכים עם דעתו של המלך פרידריך הגדול, שאין להרבות יותר מדי את מספרם באוכלוסייה, וקבע שיש צורך לתקן ליקויים רבים במנהגיהם ובתכונותיהם. משה מנדלסון שלא הסכים עם חלק מדבריו של דוהם, התייחס לכך בהקדמתו לספר "לתשועת ישראל" של מנשה בן ישראל שאותה כתב ב-1782. דוהם ביקר את ראשוני היהדות הרפורמית על כך שזנחו את השפה העברית, וב-1812 פרסם חיבור בשם "דברים אחדים להגנת השפה העברית נגד הרחקתה מתפילת היהודים בפרוסיה". החיבור בא כתגובה לדבריו של דוד פרידלנדר שביקש בתזכיר שהגיש לממשלה "לסלק את העברית מבתי הכנסת". מדיה וקבצים בנושא כריסטיאן וילהלם פון דוהם בוויקישיתוף ד"ר קציעה אביאלי-טביביאן, דוהם, וילהלם (1751–1821), באתר הספרייה הווירטואלית של מטח ‏על תיקונם האזרחי של היהודים, באתר גוגל ספרים Hessische Biografie : Erweiterte Suche : LAGIS Hessen, www.lagis-hessen.de שלמה הרמתי, עברית בגויים: נוצרים יודעי עברית ומשבחיה במרוצת הדורות בהוצאת ירון גולן ישראל 2002 עמוד 203
Solar Orbiter

גשושית הליוצנטרית (ידוע גם כ-SolO), היא גשושית של סוכנות החלל האירופית ששוגרה לחלל בשנת 2020. היא מיועדת לחקר הליוספירה ורוח השמש. הפרויקט הוא חלק של תוכנית "חזון קוסמי" של הסוכנות האירופית. הפרויקט אושר בחלק של תוכנית "חזון קוסמי" בשנת 2010 תוך איחוד של 2 הצעות. בהמשך נחתם הסכם עם נאס"א שמגדיר את חלקה בפרויקט. בשנת 2012 נחתם חוזה לייצור הגשושית. מועד ראשוני לשיגור היה 2015 אך הוא נדחה מספר פעמים. השיגור בוצע ב--10 בפברואר 2020 מנמל החלל קייפ קנוורל בעזרת משגר מדגם אטלס 5. ידרשו כ-3.5 שנים ושימוש במקלעת כבידתית ליד כדור הארץ ונגה כדי להגיע למסלול המתוכנן. תחנת קרקע של סוכנות החלל האירופית בארגנטינה אחראית על הקשר עם הגשושית. מרכז הסוכנות בדרמשטדט מנהל את המשימה. הגשושית מתוכננת לפעילות של 7 שנים עם אפשרות להארכה ל-3 שנים נוספות. העלות הכוללת של הפרויקט היא כ-1.5 מיליארד $ על הגשושית הותקנו מספר מכשירים: SWA - רגש פלזמה. נבנה בבריטניה. ניתוח תוצאות באחריות Mullard Space Science Laboratory בלונדון. EPD - רגש התפרצויות אנרגיה. נבנה בספרד. ניתוח תוצאות באחריות אוניברסיטת קיל ואוניברסיטת אלקלה בספרד. MAG - מכשיר למדידת שדה מגנטי. נבנה בבריטניה. ניתוח תוצאות באחריות אימפריאל קולג'. RPW - מכשיר לביצוע מדידות שונות. נבנה בצרפת. ניתוח תוצאות באחריות מצפה הכוכבים של פריס. SPICE - מכשיר לחקר עטרה. נבנה בצרפת. ניתוח תוצאות באחריות מדענים מצרפת, בריטניה וגרמניה. STIX - טלסקופ בתחום קרני רנטגן. נבנה בשווייץ. ניתוח תוצאות באחריות מדענים מפולין וגרמניה. METIS - מכשיר לחקר עטרה. נבנה באיטליה. ניתוח תוצאות באחריות מדענים מאיטליה וגרמניה. SoloHI - מכשיכ למדידת מסה של עטרה. ניתוח תוצאות באחריות מעבדת המחקר של צי ארצות הברית. מידע ממכשירי הגשושית החלו להתקבל ביולי 2020 ותוך מספר חודשים החלה פעילת סדירה. ממצאים מפורסמים באתר המשימה. מדיה וקבצים בנושא Solar Orbiter בוויקישיתוף אתר האינטרנט הרשמי של Solar Orbiter (באנגלית) סיכום המשימה שיגור Solar Orbiter
יוקהו

יוקהו (בקוריאנית: 육회; באנגלית: Yukhoe) היא גרסה קוריאנית דומה לסטייק טרטר. בשר בקר נא טחון עם רוטב חריף. את החלקים השומניים חותכים ומרחיקים מבשר הבקר הנא, ואז טוחנים ומתבלים את הבשר שנשאר. מוסיפים רוטב סויה, סוכר, מלח, שמן שומשום, בצל, שום, שומשום, פלפל שחור גרוס ואגס נאשי. חלמון ביצה משמש כקישוט, אותו מניחים בקערה נפרדת או על גבי בשר הבקר. הקוריאנים נוהגים להוסיף גם חלקי פנים של הבקר כמו כבד, כליות ולב. המרכיבים מנוקים היטב ומומלחים, ואז נחתכים לחתיכות קטנות. אוסף של מתכוני יוקהו ניתן למצוא בספר הקוריאני Siijsonso (시수전서), שנכתב בסוף המאה התשע-עשרה. מתכון אחד בספר הזה מחייב כבישה של בשר בקר טחון במרינדה המכילה בצל קצוץ, שום, פלפל שחור גרוס, דבש, צנוברים, שומשום, מלח ושמן. ניתן להוסיף למרינדה גם חומץ, יחד עם מעט סוכר ופלפל צ'ילי. מדיה וקבצים בנושא יוקהו בוויקישיתוף "육회 (肉膾)" (בקוריאנית). 두산백과사전. נבדק ב-2007-11-24. "육회 (肉膾)" (בקוריאנית). Empas. נבדק ב-2007-11-14.
ג'ורג' אבייד

ג'וּרְג' אִלְיַאס אַבְּיַד (בערבית: جورج إلياس أبيض, תעתיק מדויק: ג'ורג' אביץ'; 5 במאי 1880–12 בפברואר 1959) היה שחקן לבנוני-מצרי) אשר פעל במצרים, יושב ראש איגוד השחקנים המצרי הראשון. אבייד נולד בביירות שבלבנון. עוד בהיותו בלבנון למד טלגרפיה, ובגיל 18 עבר למצרים. הוא עבד בתחנת הרכבת סידי גאבר באלכסנדריה נוכח הכשרתו, ובשעות הפנאי השתתף בהצגות תיאטרון. בשנת 1904 צפה בו הח'דיו עבאס חלמי השני בהצגה פוליטית מתורגמת. הח'דיו התרשם ממשחקו ושלח אותו לפריז ללימודי אמנויות הבמה אצל אז'ן סילבן. אבייד חזר למצרים בשנת 1910 יחד עם להקת שחקנים שהקים על שמו, והחל בהעלאת מחזות בצרפתית. בשנת 1920 יצא לסיבוב הופעות בצפון אפריקה. להקתו של אבייד העלתה על הבמה למעלה מ-130 הצגות מתורגמות ומקור במשך 20 שנה. אבייד היה מחלוצי הקולנוע במצרים, עת שיחק ב-1932 בסרט המוזיקלי המצרי הראשון, "שיר הלב" (أنشودة الفؤاد, אונשודת אל-פואד). בשנת 1943 נבחר ליו"ר הראשון של איגוד השחקנים במצרים. הוא לימד במכון לאמנויות הבמה עד למותו ב-1959. "שיר הלב" (1932) "ארץ הנילוס" (1946) "אני המזרח" (1958) מדיה וקבצים בנושא ג'ורג' אבייד בוויקישיתוף ג'ורג' אבייד, במסד הנתונים הקולנועיים IMDb (באנגלית) George Abyad, Alex Cinema (באנגלית) Cormack, R.  (2023, November 22). Pre-1952 Egyptian Drama, Popular Theater, and Cultures of Performance. Oxford Research Encyclopedia of Literature. Nevill Barbour, The Arabic Theater in Egypt, Bulletin of the School of Oriental Studies, University of London, Vol. 8, No. 1 (1935), pp. 173-187, in JSTOR ערך זה הוא קצרמר בנושא שחקנים ובנושא מצרים. אתם מוזמנים לתרום לוויקיפדיה ולהרחיב אותו.
ג'ואל פיטר ויתקין

ג'ואל-פיטר ויתקין (אנגלית: Joel-Peter Witkin; נולד ב-13 בספטמבר 1939) הוא צלם אמריקאי. ויתקין נולד לאב יהודי ולאם קתולית. אחיו התאום, ג'רום ויתקין, הוא צייר נודע. בגיל צעיר היה עד לגירושי הוריו, שנגרמו בעיקר על רקע הבדלי הדת ביניהם. לאחר מכן למד בבית הספר סיינט ססיליה, ואת שנותיו בתיכון עשה בבית הספר גרובר קליבלנד. בשנת 1961 התגייס לצבא ארצות הברית, מתוך כוונה לצלם את המלחמה בוייאטנם, אך בשל סיבות מנהלתיות, לא הגיע לוייאטנם, ועשה את שירותו בפורט הוד, טקסס, כאחראי על מידע לציבור ותמונות מסווגות. את התואר הראשון, בפיסול, עשה בקופר יוניון, ניו יורק (1974) ואת תוארו השני, באמנות, עשה באוניברסית ניו מקסיקו, באלבוקורקי, תוך שוויתר על מלגה שהוצעה לו מאוניברסיטת קולומביה. ויתקין משתמש לצורך עבודתו במצלמת פילם, והוא נוהג לעבוד על התשליל עצמו בעזרת חומרי פיתוח שונים, שריטות על התשלילים ועוד מניפולציות המאפשרות לו להשיג את המראה האסתטי שאליו הוא שואף. הוא מרבה לעסוק במוות, באמצעות צילומי גופות, חלקי גופות ואיברים, אותם הוא מעמיד בסצינות מבוימות בסטודיו שלו. בנוסף, הוא מוכר בזכות צילומי בעלי המום, החריגים ואנשי השוליים. הוא מעדיף לעבוד בשחור לבן על פני עבודה בצבע. בראיון שנערך לקראת תערוכתו בגלריה מנשר בתל אביב, בשנת 2010, סיפר על עבודתו, ובין היתר, על הערכתו לצלמת דיאן ארבוס. כיוון שהחוק בארצות הברית אינו מתיר צילום גופות בשטחה, עיקר עבודתו נעשית בדרום אמריקה, באישור הרשויות במקסיקו ובקולומביה. עבודותיו של ויתקין הוצגו במוזיאונים וגלריות מהשורה הראשונה בעולם. הוא מיוצג על ידי גלריית ברוס סילברסטיין בניו יורק, ועבודותיו נמצאות באוספים הקבועים של מוזיאונים רבים, ביניהם: המוזיאון לאמנות מודרנית בניו יורק, המכון לאמנות של שיקגו, מוזיאון פול גטי בלוס אנג'לס, ספריית הקונגרס, מוזיאון וויטני בניו יורק, מרכז ז'ורז' פומפידו בפריס, מוזיאון ויקטוריה ואלברט בלונדון, ועוד. ויתקין מציג רבות מעבודותיו בדף האינסטגרם שלו. מדיה וקבצים בנושא ג'ואל פיטר ויתקין בוויקישיתוף ג'ואל פיטר ויתקין, ברשת החברתית אינסטגרם דניאל זילברברג‏, המדור לביתור קרובים, באתר וואלה, 18 במאי 2010 Joel-Peter witkin, https://brucesilverstein.com/ https://www.moma.org/artists/6417 https://artsandculture.google.com/partner/the-j-paul-getty-museum?hl=en https://www.loc.gov/rr/print/res/657_witk.html https://whitney.org/artists/3901 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ואל פיטר ויתקין".
כפר חונה

כְּפַר ח֫וּנָה (בערבית: كفرحونة, בתעתיק מדויק: כפרחונה) הוא כפר בלבנון, צפונית לנהר הליטני בנפת ג'זין. בכפר מתגוררים כ-3,000 תושבים: נוצרים קתולים יוונים ומוסלמים שיעים. כפר חונה נמצא בגובה 1,100 עד 1,400 מטרים מעל פני הים, צפונית לנהר הליטני. הוא נמצא במרחק 20 קילומטר מצידון, 40 קילומטר מביירות וכ-22 קילומטר מהגבול עם ישראל. מעט מאוד ידוע על ההיסטוריה של הכפר. בשנת 1838 ציין המיסיונר האמריקאי שהשתקע בלבנון, עלי סמית, שהכפר ממוקם בסמיכות לאזור א-תופאח. על פי המסורת המקומית, שם הכפר מגיע מארמית ושמו המקורי הוא "כפר אחונא", שמשמעו "כפר האחים הקטנים". Kafarhouna, South Lebanon, Lebanon, CityFacts א' רובינסון וע' סמית, מחקרים מקראיים בארץ ישראל, הר סיני וערביה פטריאה, כרך III, 1841, עמ' 188
סאן-פולן (גבינה)

סאן-פולן (בצרפתית: Saint-paulin) היא גבינה המוגדרת בחקיקה כגבינה דחוסה לא מבושלת למחצה, העשויה מחלב פרה, המשקל הממוצע של כיכר הוא 2 ק"ג. הגבינה יוצרה במקור על ידי הנזירים הטראפיסטים של סאן-פולן, היא מיוצרת היום באופן תעשייתי על פני אזורים נרחבים מאוד כולל נורמנדי, ברטאן, לורן, ונור-פה דה קאלה. היא מיוצרת גם בקוויבק. הצפון היה ונשאר מבחינה היסטורית האזור המרכזי של ייצור וצריכה של גבינת סאן פולן במשך 100 שנים. כיום מדובר בעיקר בחקלאים שמייצרים מחלב גולמי (לא מפוסטר) ומעדנים את הדרך המיושנת של הייצור. עם זאת, לגבינה הזו יש גם מוניטין תעשייתי. הגבינה מיוצרת לאורך כל השנה ונצרכת באותה צורה. לעיתים ניתן להשוות אותה לפור סאלו. נראה שהקליפה הצהובה-כתומה של הגבינה לפעמים אכילה ולפעמים בלתי אכילה בהתאם למקרה. זו של גבינה אותנטית אכילה על פי רוב. זו של גבינות אחרות (תעשייתיות או מחוץ לצרפת) לא אכילות לרוב. זוהי גבינה תעשייתית המעובדת על ידי מפעל גבינות "דמאפרו בסאן-דמאס. היא מיוצרת גם על ידי מפעל הגבינות OKA ומתיישנת במרתפים המקוריים של מנזר. מדיה וקבצים בנושא סאן-פולן בוויקישיתוף אתר גבינות סאן פולן ייצור של סאן-פולן : מאמר באתר בית הספר ENSAIA Le Saint-paulin. Le saint-paulin Damafro.
ריצ'רד רמפטון

ריצ'רד רמפטון (באנגלית: Richard Rampton; ‏ 8 בינואר 1941 - 23 בדצמבר 2023) היה עורך דין בריטי שהתמחה בתביעות לשון הרע. הוא היה מעורב בכמה מקרים מתוקשרים, בהם התיק אירווינג נגד ליפשטדט וספרי פינגווין, שם הגן על דברה ליפשטדט וספרי פינגווין נגד דייוויד אירווינג. רמפטון נולד בנוריץ' ב-8 בינואר 1941, בנם הבכור של איש העסקים והפילנתרופ טוני רמפטון ואשתו ג'ואן (לבית שאנקס). הוא התחנך בבית הספר בריאנסטון וקרא קלאסיקות בקווינס קולג', אוקספורד . ריצ'רד רמפטון התקבל ללשכת עורכי הדין בנובמבר 1965 (אינר טמפל) ומונה ל-QC ( יועץ המלכה) בשנת 1987. בתיק אירווינג נגד ספרי פינגווין וליפשטדט, הוא ייצג את דבורה ליפשטדט ואת המו"ל שלה נגד האשמות שווא של הוצאת דיבה לאחר שטענה כי אירווינג מכחיש שואה בספרה "הכחשת השואה" משנת 1993. סרט אודות המשפט הכחשה הוקרן לראשונה בשנת 2016, בו גילם את רמפטון, השחקן טום וילקינסון. רמפטון גם ייצגה את חברת מקדונלד'ס בתיק מק'ליבל, שם תבעה החברה שני חברים בקבוצת הקמפיין הסביבתי של גרינפיס בלונדון. המקרים המוקדמים יותר של רמפטון כוללים את אנדרו ניל (עורך הסאנדיי טיימס) נגד פרגרין וורסטהורן, לורד אלדינגטון נגד הרוזן ניקולאי טולסטוי וג'יליאן טיילפורת' נגד ניוז אוף דה וורלד. הוא גם ייצג בהצלחה את הפוליטיקאי ג'ורג' גאלווי נגד ה"דיילי טלגרף" בשל האשמות שלקח 375,000 ליש"ט מהמשטר העיראקי של סדאם חוסיין. הוא ייצג את Associated Newspapers Group plc ב־Lucas-Box v News Group Newspapers Ltd; Lucas-Box נגד Associated Newspapers Group plc ואחרים. מקרה זה הוליד את "משמעות לוקאס-בוקס" לפיה על פי פרקטיקה מודרנית של לשון הרע, בו נאשם חייב לפרט בכתב בתיק הנידון את המשמעות ההשמצה שהוא/היא מבקשים להוכיח כנכונה מהותית. רמפטון התחתן עם אהובת נעוריו קרולין קלארק ב-1963. נולדו להם שני בנים ובת אחת. רמפטון מת ב-23 בדצמבר 2023, בגיל 82. Woodward, Will (19 באפריל 2004). "Irving to speak at Oxford Union". The Guardian. London. נבדק ב-21 בינואר 2010. {{cite news}}: (עזרה) Wilson, Sarah (9 בינואר 1999). "McLibel two in new court challenge". The Independent. London. נבדק ב-21 בינואר 2010. {{cite news}}: (עזרה) [1986] 1 WLR 147). "Lucas-Box v News Group Newspapers Ltd; Polly Peck (Holdings) Plc v Trelford, Viscount De L'Isle v Times Newspapers Ltd; CA 1986". swarb.co.uk. 30 ביוני 2015. נבדק ב-25 בדצמבר 2016. {{cite web}}: (עזרה) Richard Rampton obituary, Owen Bowcott, The Guardian, published 1 January 2024 Telegraph Obituaries, ‏Richard Rampton, legendary libel lawyer who took on the Holocaust denier David Irving – obituary, The Telegraph, 29 December 2023
במבי 2

במבי 2 (באנגלית: Bambi II) הוא סרט הנפשה מבית היוצר של אולפני וולט דיסני, אשר יצא לאקרנים בשנת 2006 ומהווה פריקוול לסרט במבי (הפריקוול חלקי שכן הוא מרחיב זמן מסוים). עלילת הסרט מתארת את האירועים שקרו לאחר מות אמו של במבי, לפני הסצנות בסרט המקורי בהן הוא נראה כמבוגר. לאחר שאמו נהרגה, עובר במבי לגור אצל אביו, נסיך היער, אף על פי שלאביו אין ניסיון בגידול עופרים צעירים. במבי מתאמץ לזכות בתשומת לבו ובהערכתו של אביו. בנוסף הוא מתמודד עם עופר חדש ושחצן שמגיע ליער - רונו, שמנסה להשפיל את במבי ולקחת ממנו את פלין (שנלחם בבמבי כשגדלו בסרט הראשון). בין היתר, רונו לועג לו על שבעבר כשנתקל בכלבי ציד, הוא קפא במקום וניצל רק בזכות אביו. אביו של במבי מרגיש שהוא איננו מתאים לגידול בנו, ולכן שולח את במבי לאימוץ. יום אחד, אמו המאמצת נלכדת במלכודת ציידים, וכלבי צייד באים לתקוף אותה. כדי להציל את אמו המאמצת, במבי מושך את תשומת לבם של הכלבים, מתעמת איתם, ומנצחם, אף על פי שכמעט נהרג. אביו מבין שבמבי חשוב לו, ולוקח אותו בחזרה תחת חסותו. מדיה וקבצים בנושא במבי 2 בוויקישיתוף אתר האינטרנט הרשמי של במבי 2 (באנגלית) "במבי 2", במסד הנתונים הקולנועיים IMDb (באנגלית) "במבי 2", באתר נטפליקס "במבי 2", באתר AllMovie (באנגלית) "במבי 2", באתר Rotten Tomatoes (באנגלית) "במבי 2", באתר דיסני+ סרטים (באנגלית) "במבי 2", במסד הנתונים הקולנועיים KinoPoisk (ברוסית) במבי 2, במיזם "אישים" לתיעוד היצירה הישראלית "במבי 2", ביקורת על הסרט באתר "עין הדג" ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
פור סאלו (גבינה)

גבינת פּור סאלוּ (בצרפתית: Port Salut) היא גבינת חלב פרה מפוסטרת, רכה למחצה מפיי דה לה לואר, צרפת, עם קליפה בצבע תפוז ייחודית ועם טעם עדין. הגבינה מיוצרת בגלגלים (כיכרות) של כ-23 ס"מ בקוטר, במשקל של כ-2 ק"ג כל גלגל גבינה. על אף שלפור סאלו יש טעם עדין, לפעמים יש לו ריח חזק מכיוון שזו גבינה בוגרת. הריח מתגבר ככל שהגבינה מתיישנת זמן רב יותר, אך זה לא משפיע על הטעם שלה. ניתן לשמור אותה בקירור ועדיף לאכול אותה תוך שבועיים מהפתיחה. הגבינה פותחה על ידי נזירים טראפיסטים במהלך המאה ה-19 ב"מנזר פור-דו-סאלו" באַנטרַאם (אנ'). הנזירים, שרבים מהם עזבו את צרפת במהלך המהפכה הצרפתית של 1789, למדו כישורי ייצור גבינה כדי לפרנס את עצמם בחו"ל, והחזירו את המיומנויות הללו עם שובם לאחר הרסטורציה הצרפתית. שמה של החברה שלהם הייתה, "Société Anonyme des Fermiers Réunis (S.A.F.R.)", הפך מאוחר יותר לסימן המסחרי הרשום שלהם, ועדיין מודפס על גלגלי גבינת פור סאלו. בשנת 1873 הגיע ראש המנזר להסכם עם מוכר גבינה פריזאי שהעניק זכויות הפצה בלעדיות ועד מהרה החלו רכישות הגבינה לגדול. המנזר ביקש הגנה מסחרית, ובסופו של דבר מכר את הזכויות לקבוצת בל ב-1950. הגבינה מיוצרת כעת במפעל, כאשר הקליפה החלקה האופיינית כעת היא תוצאה של עטיפה מצופה פלסטיק. כאשר עשויה משעווה, הקליפה עשויה להיות אכילה, אך עלולה לגרוע מטעם הגבינה. גבינת פור סאלו בעבודת יד או גבינת "אנטראם" עדיין מיוצרת על ידי מנזרים שונים ברחבי האזור הכפרי הצרפתי. גבינת יין פורט רשימת גבינות רשימת גבינות צרפתיות גבינת טראפיסטה מדיה וקבצים בנושא פור סאלו בוויקישיתוף פור סאלו, באתר אנציקלופדיה בריטניקה (באנגלית) "Port Du Salut – Definition of Port du Salut by Merriam-Webster". merriam-webster.com. "Company History – Bel Foodservice". "Foodista – Recipes, Cooking Tips, and Food News – Port Salut Cheese". foodista.com. אורכב מ-המקור ב-20 באוגוסט 2009. {{cite web}}: (עזרה)
עד סוף הקיץ (שיר)

"עד סוף הקיץ" הוא שיר שנכתב על ידי הפזמונאי אהוד מנור והולחן על ידי מישה סגל. את השיר שנכתב עבור הסרט שתי דפיקות לב ביצע המוזיקאי אלי מגן. את השיר נכתב על ידי אהוד מנור והולחן על ידי מישה סגל לסרטו של שמואל אימברמן, ״שתי דפיקות לב״. השיר הוא שיר כמיהה לאהבה, המתרחשת בין זוג באמצע הרחוב. מנור סיפר על השיר: זה שיר של כמיהה לאהבה, שאני חושב שהוא בעצם סיפור חיינו – הכמיהה הזאת לאהבה בלתי מושגת . זאת אולי האהבה החזקה ביותר, זו שאינה מושגת [ . . . ] השיר הזה הוא שיר על צל שמתקרב אל צל, ואין לו את האומץ לצאת מתוך הצל. עם יציאתו הושמע השיר רבות. לשיר קיימות כ־69 גרסאות המופיעים בעשרות תקליטים. ידועים הביצועים ה של חוה אלברשטיין, אריק סיני, ערן צור ודני ליטני. בביצוע של אלי מגן יש שני בתים בשיר שהוקלט ואילו זה של חוה אלברשטיין יש שלושה. בשיר המקורי היו שלושה בתים, הוכנסו רק שניים מפאת אורכו. השורה ”הנה אנחנו שניים, שלובי צילי ידיים, מה עוד יכולתי לבקש באמצע הרחוב?” מתוך השיר הייתה אהובה על מנור במיוחד. השיר צעד במצעדי הפזמונים השבועיים של הגל הקל מה-29 במאי 1972 במשך 12 שבועות ובשיאו הגיע למקום הראשון. במצעד השנתי בעברי לשנת תשל"ב (1972) של התחנה דורג השיר במקום השישי. אלי מגן - עד סוף הקיץ, סרטון בערוץ "מוזיקה ישראלית", באתר יוטיוב (אורך: 02:21) מידע על היצירה "עד סוף הקיץ" באתר מיוזיק בריינז גלי מנור, רק מלה בעברית : שירי אהוד מנור בין האני לאנחנו', רעננה, מכון מופ"ת, 2021 עמ' 166 עפר גביש-אירועי זמר, עד סוף הקיץ, סיפורי שיר, באתר עפר גביש - אירועי זמר heitner, פינתי השבועית ברדיו: שתי דפיקות לב (עד סוף הקיץ), באתר הבלוג של אורי הייטנר, ‏2018-02-19 ערן נבון, "אהוד כתב שירים שמחים, עצובים ועמוקים. הוא נגע בכולם", באתר ישראל היום, 15 באפריל 2018 עד סוף הקיץ – פזמונט, באתר pizmonet.co.il
צפלינאי

צפלינאי (בליטאית: Cepelinai או Didžkukuliai; מילולית "צפלינים" ביחיד : Cepelinas) הם כופתאות תפוחי אדמה העשויות מתפוחי אדמה מגוררים. הכופתאות ממולאות בבשר טחון, גבינת קווארק יבשה או פטריות. המאכל מתואר כמאכל לאומי של ליטא, והוא מוגש בדרך כלל כמנה עיקרית. השם צפלינאי מגיע מצורת הכופתאות הדומה לספינת אוויר צפלין. צפלינאי הם בדרך כלל בסביבות 20-10 ס"מ באורך, אם כי הגודל תלוי היכן הם מיוצרים. לפי החלוקה מנהלית של ליטא במחוזות המערביים שלה צפלינאי מיוצרים יותר מאשר במזרח. בזאמוט צפלינאי נקראים צפלינה (cepelinā). לאחר הרתיחה, הצפלנאי מוגשים לרוב עם רוטב שמנת חמוצה וחתיכות בייקון או גלדי שומן חזיר. באזור Suwałki, Podlachia, Warmia ו-Masuria המאכל ידוע בשם kartacz (בפולנית מילולית: "זריקת ענבים"). המאכל הוא חלק גם מהמטבח של צפון מזרח פולין. מנות דומות כוללות פיזי פולני, קרופקאקה שוודית, פוטן ראפה אקדיאני, ראספבול נורווגי, Kartoffelklöße גרמני ו-Canederli איטלקי. צפלינאי עם בשר טחון חתוך פתוח צפלינאי גדולים מוגשות עםספירגאי בא-וואן מדיה וקבצים בנושא צפלינאי בוויקישיתוף מנות תפוחי אדמה של ליטא Jacob, J.; Ashkenazi, M. (2014). The World Cookbook: The Greatest Recipes from Around the Globe, 2nd Edition [4 Volumes]: The Greatest Recipes from Around the Globe. ABC-CLIO. pp. 793–794. ISBN 978-1-61069-469-8. נבדק ב-5 בנובמבר 2016. {{cite book}}: (עזרה) Albala, K. (2011). Food Cultures of the World Encyclopedia. Food Cultures of the World Encyclopedia. Greenwood. p. 3-PA226. ISBN 978-0-313-37626-9. נבדק ב-5 בנובמבר 2016. {{cite book}}: (עזרה) McLachlan, G. (2008). Lithuania. Bradt Guides. Bradt Travel Guides. p. 61. ISBN 978-1-84162-228-6. נבדק ב-5 בנובמבר 2016. {{cite book}}: (עזרה)
נחל אברך

נחל אברך הוא נחל אכזב במערב השומרון. אורכו כ־10.5 קילומטרים. מוצא הנחל ממוקם בגובה של כ־230 מטרים מעל פני הים, בין הכפרים הפלסטיניים כפר סור וא-ראס, בסמוך ממערב לכביש 574 בתחומי הרשות הפלסטינית. כיוון הזרימה של הנחל הוא מערבה. הנחל עובר מתחת לגדר ההפרדה וזורם מצפון למושב סלעית, במקביל לכביש 5533. לאחר מכן הוא חוצה את הקו הירוק ונכנס לחלקה הדרומי של העיר טייבה, בשרון. לקראת סופו עובר הנחל מתחת לכביש 444 ולכביש 6, ואז פונה צפונה ונשפך, בגובה של כ־40 מטרים מעל פני הים, לנחל אלכסנדר. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
ריבת חמוציות אדומות

ריבת חמוציות אדומות (באנגלית: Lingonberry jam) היא מרכיב עיקרי במטבח הצפון אירופאי ופופולרית מאוד במרכז ובמזרח אירופה. חמוציות אדומות-לינגונברי (Vaccinium vitis-idaea) גדלים על שיח ירוק קצר בטונדרה הארקטית ברחבי חצי הכדור הצפוני מאירואסיה ועד אמריקה הצפונית. בשוודיה, מוכרים את החמוציות האדומות כריבה וכמיץ, וכמרכיב מרכזי במנות ובקינוחים. ניתן להגיש ריבת חמוציות אדומות עם מנות בשר, כגון קציצות, נזיד בקר או מנות כבד (כגון maksalatiko); באופן אזורי, הוא מוגש עם הרינג מטוגן. מאכלים מסורתיים כמו kroppkakor, pitepalt, לביבת תפוחי אדמה, חביתית תרד, כרוב ממולא, ופודינג שחור משולבים גם הם עם חמוציות אדומות. ניתן לשלב את הריבה גם עם דייסת שיבולת שועל (לפעמים יחד עם קינמון), פירה וכמה קינוחים. ריבת חמוציות אדומות משובחת מוכנה עם פירות יער, סוכר ולפעמים עם כמות קטנה של מים. סוגי ריבה זולים יותר ניתן לדלל בתפוחים. חמוציות אדומות ממותקות מכינים טרי רק על ידי ערבוב פירות היער וסוכר, ללא רתיחה. בגלל החומצה הבנזואית שנמצאת בכמויות גבוהות בחמוציות האדומות וכך הגרגרים נשמרים היטב ללא שימור. רשימת ממרחים מדיה וקבצים בנושא ריבת חמוציות אדומות בוויקישיתוף ריבת לינגונברי (Nordicdiner) Hall, Joan Houston (2002). Dictionary of American Regional English. Harvard University Press. p. 47. ISBN 0-674-00884-7. נבדק ב-2007-11-16. "Vaccinium vitis-idaea L." theplantlist.org. נבדק ב-1 בדצמבר 2019. {{cite web}}: (עזרה) "Lingonberries". swedishfood.com. נבדק ב-1 בדצמבר 2019. {{cite web}}: (עזרה) "Sweetened lingonberries - Rårörda lingon". swedishfood.com. נבדק ב-1 בדצמבר 2019. {{cite web}}: (עזרה) "Rørte tyttebær". nordicdiner.net. נבדק ב-1 בדצמבר 2019. {{cite web}}: (עזרה)
סיון ששון

סיוון ששון (נולדה ב-15 במאי 1976) היא שחקנית, ומנחה ישראלית. למדה משחק בסטודיו למשחק ניסן נתיב. בשנת 1999 שיחקה בסדרת הטלוויזיה ״פאזל״ בתור אסיסטנטית. בשנת 2001 שיחקה בסדרת הדרמה ״טירונות״ ששודרה בערוץ 2 תחת זכיינית השידור רשת גילמה את הגר. בשנים 2002-2003 הנחתה בערוץ הילדים. בשנת 2003 שיחקה בסדרה "לחיי הערבה", אשר הייתה פרודיה על הטלנובלה "לחיי האהבה" בתפקיד מנוחה צירלר. באותה השנה שיחקה גם בסדרת המערכונים "ברוכים הבאים לבית ספר חגבים" באותה השנה גם שיחקה בתפקיד אורח בעונה הראשונה של הסדרה הקומית ״הפיג'מות״ בתפקיד מיכל מנהלת אולם אירועים ובתפקיד עצמה בסוף העונה הראשונה בפרק האחרון שנקראה ״הפרק שהכי אהבתי״. שלושת הסדרות האלו ששודרו בערוץ הילדים. בשנת 2004 שיחקה בסדרת הדרמה ״מיכאלה״ ששודרה בחברת הכבלים של HOT גילמה את זוהר קידר. באותה השנה שיחקה בסרט ״ללכת על המים״ בתפקיד מדריכת נשק. באותה השנה גם התארחה בעונה השלישית של ״הפיג'מות״ בפרק שנקרא ״דברים שרציתי לומר״. בשנת 2005 הנחתה את השעשועון ״כמה כמה״. באותה השנה שיחקה גם בפרק האיחוד של הסדרה הקומית ״קרובים קרובים״ שנקרא ״המצב צב״ גילמה את גליה. בשנת 2008 שיחקה בסדרת הדרמה ״אולי הפעם״ ששודרה בערוץ Yes קולנוע ישראלי. בשנת 2011 השתתפה בהצגה "כי בנו בחרת״ בתור שירה בתו הבכורה של אברהם. שיחקה לצד שמיל בן ארי, נגה שחר, תומר בן-דוד, ערן פרץ, יואב דונט, עפר שכטר, דורון עמית, ואורי אברהמי. בשנת 2012 שיחקה בפרק הראשון של העונה השלישית של הסדרה הקומית ״כאן גרים בכיף״ ששודרה בערוץ עשר שיחקה בתפקיד ריקי בן הרוש. באותה השנה הופיעה בהצגה "האהוב" בלונדון של בעלה הבמאי אמיר ניזאר זועבי. בשנת 2015 דיבבה בסרט ״סינדרלה״. סיון ששון נשואה לבמאי אמיר ניזאר זועבי. סיון ששון, במיזם "אישים" לתיעוד היצירה הישראלית סיון ששון, במסד הנתונים הקולנועיים IMDb (באנגלית) סיון ששון, באתר "אידיבי", מאגר הידע העברי לקולנוע ישראלי ועולמי סיון ששון, בארכיון הבימה ציפי שוחט, כרטיס זוגי: סיון ששון בין פלסטין ללונדון, באתר הארץ, 22 ביולי 2012 איתי סגל, סיון ששון: "אנחנו לא חוגגים את יום העצמאות", באתר ynet, 23 בנובמבר 2018 איתי סגל | צילומים: יונתן בלום, קול ששון, באתר "ידיעות אחרונות", 20 בנובמבר 2018
אבירי הצפון (פירושונים)

האם התכוונתם ל... טייסת אבירי הצפון – טייסת 110 של חיל האוויר הישראלי (שמה של הטייסת נכון ל-2024) גדוד אבירי הצפון – גדוד אבירי הצפון 6910 של "מרכז ההובלה" (6900)